Die wêreld in foto's – 6 Oktober 2016 | Maroela Media
Die wêreld in foto's – 6 Oktober 2016
Die McLaren-renjaer, Fernando Alonso van Spanje, hou 'n kind van 'n aanhanger vas by die Suzuka-renbaan in Suzuka in Japan. Die Japanese Formule Een Grand Prix vind Sondag daar plaas. Foto: AP Photo/Toru Takahash
Caroline Wozniacki van Denemarke gooi haar raket op die grond nadat sy 'n punt moes afstaan aan Agnieszka Radwanska van Pole. Hulle speel tans in die Sjinese Ope in Beijing. Foto: AP Photo/Andy Wong
Bunmee, 'n olifant wat 22 jaar oud is, verf 'n waterverfskildery met sy slurp in 'n dierentuin in Bangkok, Thailand. Foto: Xinhua/Rachen Sageamsak
Suid-Koreaanse soldate hang uit 'n helikopter tydens 'n teen-terrorisme oefening naby die Jamsil Olimpiese stadion in Seoul. Die oefening is ter voorbereiding vir enige terroriste-aanvalle. Foto: AP Photo/Lee Jin-man
'n Aanhanger dra 'n hoed in die vorm van die Suzuka-renbaan tydens 'n aanhangersbyeenkoms by die Suzuka-renbaan in Japan voordat die Japanese Formule Een Sondag gehou word. Foto: AP Photo/Toru Takahashi